CELEX: C2007/082/76
Language: hu
Date: 2007-04-14 00:00:00
Title: T-435/04. sz. ügy: Az Elsőfokú Bíróság 2007. február 14-i ítélete – Simões Dos Santos kontra Belső Piaci Harmonizációs Hivatal (ipari és formatervezési minták) (OHIM) ( Közszolgálat – Az OHIM tisztviselői és alkalmazottai – Értékelés és előléptetés – Az érdempontok lenullázása és újbóli kiszámítása – Átmeneti rendszer – Megsemmisítés iránti kereset – Jogellenességi kifogás – A visszaható hatály hiánya – A jogszerűség és jogbiztonság elve – Jogalap – Jogos bizalom – Egyenlő bánásmód )

14.4.2007   
            
            
               HU
            
            
               Az Európai Unió Hivatalos Lapja
            
            
               C 82/34
            
         Az Elsőfokú Bíróság 2007. február 14-i ítélete – Simões Dos Santos kontra Belső Piaci Harmonizációs Hivatal (ipari és formatervezési minták) (OHIM)
   (T-435/04. sz. ügy) (1)
   
   („Közszolgálat - Az OHIM tisztviselői és alkalmazottai - Értékelés és előléptetés - Az érdempontok lenullázása és újbóli kiszámítása - Átmeneti rendszer - Megsemmisítés iránti kereset - Jogellenességi kifogás - A visszaható hatály hiánya - A jogszerűség és jogbiztonság elve - Jogalap - Jogos bizalom - Egyenlő bánásmód’)
   (2007/C 82/76)
   Az eljárás nyelve: francia
   Felek
   
      Felperes: Manuel Simões Dos Santos (Madrid, Spanyolország) (képviselő: A. Creus Carreras ügyvéd)
   
      Alperes: Belső Piaci Harmonizációs Hivatal (ipari és formatervezési minták) (OHIM) (képviselők: I. de Medrano Caballero meghatalmazott, segítője D. Waelbroeck ügyvéd)
   Tárgy
   Egyrészt az OHIM 2004. július 7-i, a felperes 2004. március 11-i panaszát elutasító határozatának megsemmisítése, másrészt az OHIM 2003. december 15-i, a felperes 2003. évi előléptetési időszakban szerzett érdempontjainak összesített értékét megállapító határozatának és az értékelési vegyes bizottság 2003. december 12-i véleményének megsemmisítése iránti kereset.
   Rendelkező rész
   
               1)
            
            
               Az Elsőfokú Bíróság az OHIM 2003. december 15-i, a felperes 2003-as előléptetési időszakban szerzett érdempontjainak végleges megállapításáról szóló, határozatát, valamint az OHIM 2004. július 7-i, a felperes 2004. március 11-i panaszát elutasító határozatát megsemmisíti annyiban, amennyiben azok az előléptetésre vonatkozó 2004. március 30-i PERS-PROM-39-03rev1 határozatban foglaltak alapján tudomásul veszik a felperes érdempontjainak eltűnését.
            
         
               2)
            
            
               Az Elsőfokú Bíróság a keresetet ezt meghaladó részében elutasítja.
            
         
               3)
            
            
               Az Elsőfokú Bíróság az OHIM-ot kötelezi a költségek viselésére.
            
         
      (1)  HL C 6., 2005.1.8.